เพิ่งไปฝากท้องมา อายุครรภ์ 5 สัปดาห์ ตรวจพบถุงน้ำรังไข่หรือเนื้องอกยังไม่มั่นใจค่ะ ขนาด 4.7 เซนติเมตร อันตรายไหมคะตอนนี้กังวลมาก กลัวมากค่ะคุณกลัวเป็นอันตรายต่อลูกกับตัวหนูเองอัลตร้าซาวก็ยังไม่เห็นตัวเด็กเลยค่ะ
สวัสดีค่ะPangrich168การอัลตราซาวน์หน้าท้องในหญิงตั้งครรภ์เป็นการใช้หลักการแสงและเงาเพื่อประเมินขนาดทารก และเอาไปเทียบเคียงว่า เด็กตัวขนาดนี้ น่าจะอายุครรภ์สักเท่าไรโดยปกติจะเห็นตัวเด็กและถุงตั้งครรภ์ได้ชัดเจนกรณีอัลตราซาวน์ผ่านทางหน้าท้องเมื่อประมาณ 6-8 สัปดาห์ขึ้นไปเป็นอย่างน้อย ดังนั้นการยังไม่เห็นในระยะนี้อาจจะยังไม่ได้ผิดปกติอะไรส่วนถุงน้ำรังไข่หรือเนื้องอกที่แพทย์พบนั้น จะต้องดูให้ชัดเจนว่าเป็นก้อนตรงตำแหน่งใด ลักษณะก้อนน่าจะบ่งบอกถึงก้อนเนื้อชนิดใด ซึ่งจากขนาดที่กล่าวมาขนาดยังไม่ได้ใหญ่มาก และอาจจะไม่ได้รบกวนต่อการตั้งครรภ์ก็ได้ ขึ้นกับตำแหน่งที่แน่นอนของก้อนด้วย แนะนำสอบถามกับแพทย์ที่ดูแลโดยตรง ส่วนใหญ๋การมีก้อนขนาดไม่ใหญ่มาก ไม่ใช่เนื้อร้าย ไม่ได้ส่งผลอันตรายต่อการต้งครรภ์อย่างชัดเจน ยังไม่ต้องกังวลจนเกินไปค่ะ